Ta sé ráite ag Uachtarán Choimisiún na hEorpa, Jean Claude Juncker nach bfuil sé ro-dhóchasach faoin mBreatain ag fágaint an Aontais Eorpaigh le margadh.

Ag labhairt dó os comhair lánseisiún an Choimisiúin ar maidin, dúirt sé freisin go mbeadh costas ard eacnamúil don Bhreatain agus don Mhór-Roinn araon, dá dteipfeadh ar an Bhreatain teacht ar mhargadh - toradh air a bhfuil sé iomlán tiomanta ar sheachaint.

Dúirt sé go bhfuil sé fós chomh doiléir cad leis a ghlacfadh móramh parlaiminte Westminster toisc go bhfuil sé soiléir gach uair a caitear vóta ar rún sa pharlaimint, go mbíonn móramh ina n-aghaidh.

Geoffrey Cox, Ard-Aighne Pharlaimint na Breataine

Stephen Barclay, Rúnaí na Breatimeachta

Michel Barnier, Príomh-idirbheartaí an Aontais Eorpaigh

Tá foireann chaibidlíochta an Aontais, faoi stiúir Michel Barnier ag súil le cuairt inniu ó Rúnaí na Breatimeachta Stephen Barclay agus Ard-Aighne na Parlaiminte Geoffrey Cox sa Bhruiséal le tabhairt faoin chainteanna in athuair faoin gconstaic amháin atá fós ina chnámh spairne eatarthu - prótacal Thuaisceart Éireann nó an Chúlstad.

Tagann an chruinniú seo sna sála ar chruinniú idir Jean Claude Juncker agus Theresa May aréir. I gcomh-ráiteas eatartha dúradh gur pléadh cén gheallúintí dlí go bhféadfadh an tAontas a thabhairt don bPríomh-Aire faoi léigear faoin gcúlstad.

Tá athruithe don gcúlstad, le ceangail de réir dlí á h-éileamh aici - athruithe go bhfuil an tAontas agus rialtas na hÉireann araon diongbháilte faoi nach n-athrófar.